मरम्मत के दौरान बीड़ी से बाइक में आग, भगदड़
भास्कर न्यूज | गंगापुर सिटी
फव्व्वाराचौक के पास सोमवार दोपहर एक मिस्त्री की दुकान पर बाइक की मरम्मत के दौरान उसमें अचानक आग लग गई। इस दौरान फव्वारा चौक पर लोगों में अफरा-तफरी मच गई।
जानकारी के अनुसार फव्वारा चौक पर राजकीय आयुर्वेदिक औषधालय के पास एक मिस्त्री की दुकान पर बाइक की मरम्मत के दौरान पास में किसी ने जलती बीड़ी फेंक दी। बीड़ी की चिंगारी से बाइक की टंकी में आग लग गई। आग की लौ इतनी तेज थी कि आपस-पास के दुकानदार राहगीरों में अफरा-तफरी मच गई। बाद में लोगों ने पानी कीचड़ डाल कर आग बुझाने का प्रयास किया लेकिन टंकी क्षतिग्रस्त हो गई और आग ज्यादा भड़क गई। गनीमत यह रही कि बाइक की पेट्रोल की टंकी नहीं फटी वर्ना बड़ा हादसा हो सकता था। काफी मशक्कत के बाद आग पर काबू पाया जा सका। इस दौरान फव्वारा चौक पर लोगों की भीड़ जमा हो गई और पंद्रह मिनट तक वाहनों का जाम लगा रहा। बाद में यातायात पुलिस मौके पंहुच गई और यातायात व्यवस्थित किया।
गंगापुर सिटी. फव्वाराचौक पर आयुर्वेदिक औषधालय के पास बाइक में लगी आग को बुझाने का प्रयास करते लोग।
bho_Deva bho_Deva hin_Deva hin_Deva hin_Deva